

**כרוניקה תיאטרון אורנה פורת- פסטיבל און ליין- פורים 2021**

**בגן של ביאליק**

**גילים: 7-3**

מחזה, בימוי ותנועה: **דניאלה מיכאלי**

משתתפים: יוסי עובדיה, עומרי יעקב, הדר ברוך, הגר טישמן

בגן הילדים ההתרגשות עצומה. הילדים גילו שהציפור שמתגוררת בעץ שבגן הטילה שלוש ביצים בקן. בעודם מנסים לחקור ולדמיין איך ייראו הגוזלים, הם מפליגים בדמיון. פינות הגן המרתקות, הצעצועים ושלל האפשרויות הקסומות שולחים אותם למסע צבעוני ומרגש של חברות, משחקים ושירים בחצר הגן, מסע בו הם נותנים חופש לשמחה ולדמיון והופכים את הגן לממלכה הפרטית שלהם. בהצגה שזורים כל שירי הילדים הקלאסיים של ביאליק: קן לציפור, נדנדה, פרש, הפרח לפרפר, מקהלת נגנים, בגינת הירק, שתי בנות, עציץ פרחים ועוד.

ההצגה בשיתוף בית הספר לאמנויות הבמה של סמינר הקיבוצים.

קליפ: <https://www.youtube.com/watch?v=ufOJ5_kQ8Eg>

---------------------------------------------------------------------------------------------------------

**רובין הוד**

**גילים: 12-6**

מחזה ובימוי**:** **צביה הוברמן**

משתתפים: גל אמיתי, נועה בירן, חיים זנאתי, יקיר פורטל, ניר שטראוס, דוריס נמני, גיא גרמן, יוסי טולדו, טליה בן מזי"א

רובין הוד חוזר מהמלחמה לאחוזת אביו באנגליה ומגלה שהמצב השתנה- ג'ון תפס את השלטון בכוח ומשליט שלטון דיכוי . יחד עם מריאן אהבת נעוריו והצעירים המסתתרים ביער, הוא יוצא למאבק הרפתקני על זכויות האזרחים לחופש וצדק.

קליפ: <https://www.youtube.com/watch?v=Zk7_FSbcKx8>

-----------------------------------------------------------------------------------------------------

**שרלוק הולמס**

**גילים: 12-8**

מחזה**:** **שירילי דשא ורועי שגב**בימוי**:** **רועי שגב**  
משתתפים: איתמר שרון, איתן צלניק, סיון מסט, יניב בומברג, לירית בלבן, יובל כהן, ערן בן צבי

סיפור היכרותם של שרלוק הולמס וג'ון ווטסון הנערים, כשהם נפגשים לראשונה בפנימייה לונדונית, שם הם נסחפים אל תוך סיפור חקירה בלשי סבוך ומותח. החברות והקשר המיוחד שיש בניהם, מביאים אותם אל הפתרון.

קליפ: <https://www.youtube.com/watch?v=gNUXAQGcEK0>

-----------------------------------------------------------------------------------------------------

**אי המטמון**

**גילים: 12-6**

מחזה: **אפרים סידון** בימוי: **משה בן שושן, רענן ניסים פררה**

משתתפים: בן רביד, ניסו כאביה, שרון צור, דויד בילנקה, רוית יעקב כהן, הילה שלו, אמיר שורוש, תום חודורוב

ג'ים הוא בנה של בעלת פונדק באנגליה, ומבלה את זמנו עם חבריו, ג'ני וטומי. יום אחד מגיע להתגורר בפונדק ימאי מוזר שקורא לעצמו "הקפטן", רטייה על עינו ותיבת ברזל נעולה בידיו.   
כשהאורח המפחיד מת בפתאומיות, מגלים ג'ים וחבריו שהתיבה מלאה במטבעות זהב ומפה מסתורית המרמזת על מיקומו של אוצר. החברים, שמבינים שהאוצר הוא ההזדמנות לחלץ את עצמם מחיי העוני, מחליטים למצוא אותו. ג'ים פונה לרופא המשפחה ההגון ד"ר ליבסי ועד מהרה הם מארגנים ספינה וצוות מלחים שיפליגו אל אי המטמון, כשאף אחד לא מעלה בדעתו שרב החובל, ג'ון סילבר בעל רגל העץ, הוא בעצם שודד ים ערמומי ומסוכן שמתכנן לגנוב את האוצר מתחת לאפם. המסע לאי המטמון הופך להרפתקה מסמרת שיער, רצופת סכנות ומכשולים, אשר בסופה מגלים ג'ים וחבריו אומץ לב,   
תושייה ויצירתיות, זוכים באוצר ומביאים את כולם בחזרה לחוף המבטחים באנגליה.

קליפ: <https://www.youtube.com/watch?v=bApxMRU7HGU>

---------------------------------------------------------------------------------------------------------

**מולאן**

**גילים: 12-6**

מחזה ובימוי: **צביה הוברמן**

משתתפים: דון לני גבאי, שלום שמואלוב, ליאור חקון, רני אלון, תום אפלבאום, יגאל ברנר, אור משיח, עומר זימרי, ליאור זוהר, יוחאי גרינפלד

סין מותקפת וקיסר סין מורה על גיוס הגברים לצבא. אביה של מולאן זקן וחלש, ולכן מולאן מקצרת את שיערה, לובשת בגדי גבר ומתגייסת לצבא במקומו. היא לוחמת בעוז נגד הפולשים כשהיא מסתירה את זהותה, וברגע סכנה היא מצילה את חבריה, ואת סין כולה. שילוב של תיאטרון, תנועה, מוזיקה, אקרובטיקה ותיפוף, המביא לבמה את העושר והיופי של התרבות הסינית.

קליפ: <https://www.youtube.com/watch?v=NC0-SdMzxUg>

-----------------------------------------------------------------------------------------------------

**זהבה ושלושת הדובים**

**גילים: 6-3**

מחזה: **גיל צרנוביץ**  בימוי וכוריאוגרפיה: **עופר שפריר**

 משתתפים: נוי הלפרין, אלעד רביב, תום אנטופולסקי, הראל מוראד, אביתר בר דוד

זהבה רוצה להישאר קטנה, אבל לא ממש מצליחה, בייחוד כשנולד לה עכשיו אח קטן. בוקר אחד, זהבה מגיעה במקרה לבית של משפחת דובים ביער, והדובים אינם. זהבה אוכלת את הדייסה של הדוב הקטן, ואחר כך גם נרדמת במיטתו. כשהדובים חוזרים זהבה נבהלת ובורחת, ושוכחת מאחור את הבובה שלה שמעולם לא נפרדה ממנה. דוביבוני הקטן מחליט לצאת בעקבותיה כדי להחזיר לה את הבובה. כשהם נפגשים הוא גם עוזר לזהבה לגלות שיש כוח עצום וקסם גדול בלִגְדוֹל, בלהיות... ילדה גדולה.

קליפ: https://www.youtube.com/watch?v=ARCTK\_RZYJw

-----------------------------------------------------------------------------------------------------

**הודיני**

**גילים: 12-8**

מחזה**:** **שירילי דשא, רועי שגב** בימוי**:** **רועי שגב**

משתתפים: איתמר שרון, איתן צלניק, הראל מוראד, ענת פדרשניידר, אדי אלתרמן, מאי מלר, עמרי רווה

הודיני הנער, שחי עם הוריו בעוני גדול, נכנס לצפות במופע קסמים עם הפרוטה האחרונה שבכיסו, וחייו משתנים לנצח – הוא נלכד באהבת הקסמים ובכוחה האשליה. מאותו רגע, כנגד כל הקשיים והמכושלים, הודיני לא מפסיק להאמין עד שהוא מוכיח לנו – קסמים יכולים לקרות לנו!

קליפ: <https://www.youtube.com/watch?v=JqWvJjSP88g>

-----------------------------------------------------------------------------------------------------

**מלך סיאם**

**גילים: 12-8**

מחזה, תמלילים ולחנים: **ירון כפכפי** בימוי: **משה קפטן**

משתתפים:מיקי לאון, קלייר בן דוד, מאיה מאדג'ר, אור מאיר, רועי קקון, נוי הלפרין, יהונתן מגון, שמעון חאבא, דפי אלפרן

אנה, מורה מאנגליה, מוזמנת על ידי מלך סיאם להגיע לארמונו וללמד את ילדיו, בעקבות רצונו להפוך את סיאם לארץ מתקדמת יותר. אנה ובנה לואיס מגיעים נרגשים לסיאם אך הפער בין שתי התרבויות השונות מתגלה כקשה עד שנדמה כי אי אפשר לגשר עליו. בעוד אנה ומלך סיאם מתקשים להסתדר האחד עם השנייה ונקלעים למשבר, לואיס נכבש בקסמי סיאם, בקסמי נסיכתה ומנהגיה ובמקום שבו המבוגרים נכשלים מצליחים הילדים לקרב את הלבבות ולגשר על פער.

קליפ: <https://www.youtube.com/watch?v=TU42CmOlGr8>

-----------------------------------------------------------------------------------------------------

ברקת סוסיה שהינו 052-6616360, קרנית בסון- יחסי ציבור- 052-4299441